CELEX: C2006/326/157
Language: da
Date: 2006-12-30 00:00:00
Title: Sag T-331/06: Sag anlagt den 24. november 2006 — Evropaïki Dynamiki mod EEA

30.12.2006   
            
            
               DA
            
            
               Den Europæiske Unions Tidende
            
            
               C 326/77
            
         Sag anlagt den 24. november 2006 — Evropaïki Dynamiki mod EEA
   (Sag T-331/06)
   (2006/C 326/157)
   Processprog: engelsk
   Parter
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis og N. Keramidas)
   
      Sagsøgt: Det Europæiske Miljøagentur
   Sagsøgerens påstande
   
               —
            
            
               EEA's beslutning, hvorefter sagsøgerens bud ikke blev valgt, og kontrakten blev tildelt den valgte entreprenør, annulleres.
            
         
               —
            
            
               EEA tilpligtes at betale sagsøgerens omkostninger til juridisk bistand samt andre med søgsmålet forbundne omkostninger, selv om der ikke gives sagsøgeren medhold.
            
         Søgsmålsgrunde og væsentligste argumenter
   Til støtte for den nedlagte påstand gør sagsøgeren gældende, at Det Europæiske Miljøagentur (»EEA«) ved den i forbindelse med udbudsprocedure EEA/IDS/06/002 for levering af »IT-rådgivning« (EUT 2006 S 118-125101) vedtagne beslutning, der meddeltes sagsøgeren ved skrivelse af 14. september 2006, tilsidesatte de agenturet i henhold til gennemførelsesbestemmelserne og direktiv 2004/18/EF påhvilende forpligtelser samt princippet om gennemsigtighed, idet agenturet ikke på forhånd oplyste deltagerne om vægtningen af de del-kriterier, der efterfølgende blev anvendt i udvælgelsesproceduren.
   Sagsøgeren gør endvidere gældende, at EEA foretog flere åbenbare fejlskøn, hvilket medførte, at sagsøgerens bud blev afslået.
   Sagsøgeren har nedlagt påstand om annullation af EEA's beslutning om at afslå sagsøgerens bud og tildele kontrakten til tre andre deltagere, og at EEA tilpligtes at betale sagsøgerens omkostninger til juridisk bistand samt andre med søgsmålet forbundne omkostninger, selv om der ikke gives sagsøgeren medhold.